Grand Opening 2025 - Digital TransMIssion konferencia
2025-02-20 00:00 - 2025-02-21 23:59 (Europe/Budapest) | Hotel Helikon, Mikus Gyula sétány 5., Keszthely, 8360
Senki sem lehet analóg ebben a fénysebességgel fejlődő, digitalizálódó világban! Ha azt gondolják a vezetők, hogy inkább megússzák a fejlesztéseket, ha inkább megpróbálják az eddig bevált módszerekkel vezetni a vállalatot és a jövő helyett a múltba kapaszkodnak, akkor hamar le fognak maradni és jelentős hátrányba is kerülhetnek a versenytársakhoz képest.
A digitális átállás elkerülhetetlen tényezővé vált. Keressük hát meg a lehető legideálisabb megoldásokat. A megoldandó feladatok pedig igen sokrétűek és nem is mindig egyértelmű az irány.
Mit kell tennünk, ha még a problémát sem ismertük fel? Mit kell tennünk, ha felismertük? Vizsgáljuk meg, hogy milyen lehetőségeink vannak, hogyan válasszunk partnert, megoldást az éppen felmerülő problémákra.
Hogyan válasszunk tanácsadót, beszállítót, szoftvert, hardvert, infrát, vasat? Milyen erőforrások szükségesek egy jól megtervezett és nem mellesleg biztonságos IT rendszer felépítéséhez vagy modernizáláshoz? Hogyan használjuk a mesterséges intelligencia erőforrásait és tudását?
Mik a humán erőforrás gazdálkodás kritikus pontjai? Mi a drága és mi olcsó egy rendszerben és biztos, hogy ami elsőre drágának tűnik az tényleg drágább? Velünk vannak az örök dilemmák: felhő-vagy fizikai infra? Mikortól mondhatjuk, hogy biztonságban vannak az adataink? MI vagy humán agy?
A sort hosszasan lehetne folytatni, de az biztos, hogy ezekre a dilemmákra adunk gyakorlati megoldásokat kétnapos szakmai konferenciánkon februárban.
